Feel Good Inc.

«**Feel Good Inc.**», բրիտանական Gorillaz վիրտուալ խմբի երգը ամերիկյան De La Soul հիփ հոփ խմբի մասնակցությամբ։ Թողարկվել է 2005 թվականի մայիսի 9-ին որպես խմբի երկրորդ ստուդիական ալբոմի՝ «Demon Days»-ի գլխավոր սինգլ։ Սինգլը զբաղեցրել է բրիտանական ազգային չարթի 2-րդ և ամերիկյան ազգային չարթի 14-րդ հորիզոնականները։ Այն վեց շաբաթ շարունակ զբաղեցրել է ամերիկյան ժամանակակից ռոք երգերի չարթի առաջին հորիզոնականը, ինչպես նաև ընդգրկվել է 2005-2006 թվականների ամերիկյան ազգային չարթի տարեվերջյան սինգլների ցանկում։ Երգն ընդգրկվել է 16 երկրների ազգային չարթերի թոփ 10-ում, ինչպես նաև գլխավորել է Իսպանիայի, Լեհաստանի և Հունաստանի ազգային չարթերը։ Երգը Նոր Զելանդիայում ստացել է վեց պլատինե հավաստագիր, Կանադայում՝ հինգ, իսկ Միացյալ Թագավորությունում չորս։

Երգը ներառվել է Pitchfork-ի և Rolling Stone-ի 2000-ականների լավագույն երգերի ցանկում։ «Feel Good Inc.»-ը 2006 թվականի 48-րդ ամենամյա Գրեմմի մրցանակաբաշխության ժամանակ առաջադրվել է երեք անվանակարգում, այդ թվում՝ «Տարվա ձայնագրություն»-, և ի վերջո հաղթել է «Լավագույն փոփ վոկալային համագործակցություն» անվանակարգում։ Երգը ընգրկվել է Popdose-ի՝ տասնամյակի 100 լավագույն երգերի ցանկում, զբաղեցնելով 26-րդ հորիզոնականը։

## Երաժշտական տեսահոլովակ
### Նախապատմություն
«Feel Good Inc.» տեսահոլովակի հիմնական թեմաներն են մտավոր ազատությունը և մեդիայի կողմից զանգվածային մշակույթի խեղաթյուրումը։ Ջեյմի Հյուլեթը հարցազրույցում ասել է, որ տեսահոլովակի որոշ տեսարանների ոգեշնչման աղբյուրը Հայաո Միյաձակիի աշխատանքներն են, մասնավորապես՝ «Լապուտա երկնային դղյակը» անիմացիոն ֆիլմը։ 2022 թվականի ապրիլի 26-ին տեսահոլովակը տեղադրվել է Gorillaz-ի ՅուԹյուբյան ալիքում՝ խմբի վիրտուալ անդամ Մարդոկ Նիկալսի մեկնաբանությամբ։ Երաժշտական տեսահոլովակը նկարահանվել է 2005 թվականի փետրվարին։

### Սինոփսիս
Տեսահոլովակի սկզբում տեսախցիկը բարձրանում է «Feel Good Inc.» գրվածքով աշտարակի գագաթը։ Ֆոնում լսվում է «A Fistful of Peanuts» երգից սեմփլը, որը Spacemonkeyz-ի կողմից «Clint Eastwood» երգի ռեմիքսն է։ Տեսախցիկը կենտրոնանում է աշտարակի ներսի հատվածի վրա, որտեղ  խմբի վիրտուալ անդամ 2-D-ը տենչում է ազատություն՝ հասնելու խմբի վիրտուալ անդամ Նուդլին, ով թռչող կղզու վրա գտնվող հողմաղացում է։ Գետնին պառկած կերպարները «քնած» են, մինչդեռ խմբի անդամները արթնացել են։ 2-D-ը փորձում է արթնացնել բոլորին կիսամեռ վիճակից՝ գոռալով նրանց վրա իր մեգաֆոնով՝ քաղաքական ակտիվիստի ոճով։ Հողմաղացի կղզին հետապնդում են մռայլ ուղղաթիռները, որոնք նման են Կորեական պատերազմի շրջանի «Bell 47» մոդելի ուղղաթիռներին՝ վերահսկելով ներսում տեղի ունեցողը և համոզվելով, որ ոչ ոք չի փախչի։ Չի հստակեցվում՝ արդյոք նրանք խանգարում են Նուդլի փախուստին, թե պարզապես ուզում են վանել նրան։

Վերադառնալով աշտարակ՝ De La Soul խմբի անդամները հայտնվում են շրջապատող հեռուստաէկրանների վրա՝ ծաղրելով Gorillaz խմբի անդամներին։ Նրանց ծաղրանքները 2-D-ին բերում են խենթության վիճակի, երբ նա փորձում է դիմադրել «զոմբիացած» լինելու ձգտմանը։ Տեսահոլովակի վերջում 2-D-ը վերադառնում է այն վիճակին, որում նա գտնվում էր տեսահոլովակի սկզբում՝ կրկնելով «Feel good» բառերը։ «Feel good»-ի կրկնությունը նշանակում է, որ 2-D-ը փորձում է ինքն իրեն համոզել, թե ամեն ինչ կարգին է, որպեսզի չհանդիպի դաժան իրականությանը։

«El Mañana» երգի տեսահոլովակը այս տեսահոլովակի շարունակությունն է․ այնտեղ երկու մարտական ուղղաթիռ հետապնդում և հարձակվում են Նուդլի թռչող կղզու վրա։

## Մրցանակներ և անվանակարգեր

### Մրցանակներ
* 2005 MTV Video Music Awards
** Բեկումնային տեսանյութ (Breakthrough Video)
** Լավագույն հատուկ էֆեկտներ տեսանյութում
* 2006 Գրեմմի
** Լավագույն փոփ վոկալային համագործակցություն

### Անվանակարգեր
* 2006 Գրեմմի
** Տարվա ձայնագրություն
** Լավագույն երաժշտական տեսահոլովակ

## Ձևաչափ և երգացանկ

**Ավստրալիական, եվրոպական և բրիտանական 2 երգից բաղկացած CD սինգլ**
# «Feel Good Inc.» – 3:42
# «Spitting Out the Demons» – 5:10

**Եվրոպական CD մաքսի-սինգլ**
# «Feel Good Inc.» – 3:42
# «Spitting Out the Demons» – 5:10
# «Bill Murray» – 3:51
# «Feel Good Inc.» (տեսանյութ) – 4:13

**Ճապոնական CD մինի ալբոմ**
# «Feel Good Inc.» – 3:42
# «Spitting Out the Demons» – 5:10
# «Bill Murray» – 3:51
# «Murdoc Is God» – 2:26
# «Feel Good Inc.» (տեսանյութ) – 4:13

**Եվրոպական և Մեծ Բրիտանիայի DVD սինգլ**
# «Feel Good Inc.» (տեսանյութ) – 4:13
# «Spitting Out the Demons» – 5:10
# «Bill Murray» – 3:51

**Եվրոպական և Մեծ Բրիտանիայի 7 դյույմանոց պատկերի սկավառակ**
:A. «Feel Good Inc.» – 3:42
:B. «68 State» – 4:48

**Եվրոպական թվային սինգլ 1**
# «Feel Good Inc.» (գործիքային) – 3:42

**Եվրոպական թվային սինգլ 2**
# «Feel Good Inc.» – 2:49
# «68 State» – 4:48

**ԱՄՆ թվային մինի ալբոմ**
# «Feel Good Inc.» – 3:42
# «Spitting Out the Demons» – 5:09
# «Bill Murray» – 3:52
# «Dare», Շոն Ռայդերի մասնակցությամբ (Soulwax ռեմիքս) – 5:44

## Ստեղծագործական թիմ
Տվյալները վերցված են եվրոպական CD սինգլից և «Demon Days» ալբոմի ներդիր էջերից։

**Ստուդիաներ**
* Ձայնագրվել է Kong Studios-ում (Էսսեքս, Անգլիա) և 13 ստուդիայում (Լոնդոն, Անգլիա)
* Միքսինգը արվել է Pierce Rooms ստուդիայում (Լոնդոն, Անգլիա)
* Մաստերինգն արվել է Masterdisk ստուդիայում (Նյու Յորք, ԱՄՆ)

**Երգի աշխատակազմ**
* Gorillaz – տեքստի հեղինակ, արտադրություն, միքսինգ
* De La Soul – հրավիրված վոկալ
* Դեյվիդ Ժոլիկյոր (David Jolicoeur) – տեքստի հեղինակ
* Սայմըն Թոնգ (Simon Tong) – լրացուցիչ կիթառ
* Դեյնջըր Մաուս (Danger Mouse) – արտադրություն, միքսինգ, ծրագրավորում
* Ջեյսըն Կոքս (Jason Cox) – լրացուցիչ արտադրություն, միքսինգ, հնչյունային ձևավորում
* Ջեյմս Դրինգ (James Dring) – լրացուցիչ արտադրություն, ծրագրավորում
* Հաուի Վայնբերգ (Howie Weinberg) – մաստերինգ
* Ջեյմի Հյուլեթ (J.C. Hewett) – շապիկի ձևավորում և դիզայն
* Զոմբի Ֆլեշ Իթերս (Zombie Flesh Eaters) – շապիկի ձևավորում և դիզայն

**Տեսահոլովակի աշխատակազմ**
* Ջեյմի Հյուլեթ (Jamie Hewlett) – ռեժիսոր
* Փիթ Քենդելենդ (Pete Candeland) – ռեժիսոր
* Փեշըն Փիքչրզ (Passion Pictures) – արտադրություն
* Ռաշեզ (Rushes) – հետարտադրություն
* Չու-Լի Շյուրինգ (Chu-Li Shewring) – ձայնային ձևավորում
* Սեբասթիյան Մոնք (Sebastian Monk) – ձայնային ձևավորում

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ

* Pitchfork-ի վերլուծությունը 3/25/2005 
* Երաժշտական տեսահոլովակը երկրպագուների պաշտոնական կայքից։